Bangsar

Bangsar (basa Hormat: Kuris) atawa Cacar mangrupa panyakit kulit anu disababkeun ku virus. Syukur, Abdul. dkk. 2005. Ensiklopedia Umum untuk Pelajar. PT Ichtiar Baru Van Hoeve  Panyakit ieu ditandaan ku ayana gelembung nu eusina cairan dina kulit sarta selaput lendir. Umumna, cacar bisa dibédakeun jadi dua jenis nyaéta cacar biasa (variola atawa smallpox) sarta cacar cai (varicella atawa chickenpox). 
Cacar mangrupa panyakit nu népa. Sajaba ditandaan ku barentus, cacar ogé dibarengan ku muriang. Dina mangsa saméméhna, cacar téh mangrupa panyakit anu ngabalukarkeun tilar dunya (variola) utamana di sakumna dunya. Dina taun 1967, World Health Organization (WHO) ngayakeun program vaksinasi cacar cai massal anu bisa nurunkeun angka nu ngalaman cacar sacara drastis. Bédana antara cacar biasa sarta cacar cai nyaéta barentus cacar cai mah miboga ukuran anu leuwih leutik tibatan cacar biasa. Sajaba ti éta, barentus cacar cai teu kaluar sacara babarengan dina sawatara bagian awak.

Bangsar Cai
Cacar cai atawa bangsar mangrupa jenis cacar balukar tina virus Varicella zoster.Ieu panyakit ngabalukarkeun ruam (totol beureum) sarta barentus anu nyangkaruk cacai kulit. Cacar cai bisa tépa ka jalma séjén. Jalema anu kungsi kainfeksi ieu panyakit miboga kawedelan awak (imunitas) saumur hirup. Sanajan kitu, virus nu nyababkeun panyakit cacar cai bisa aktip deui sarta mekar jadi panyakit herpes zoster. Tanda-tanda cacar cai kaluar 10 nepi ka 21 poé sanggeus kainfeksi. Tanda anu kaalaman ku barudak nyaéta nyeri sirah, muriang, sarta malaise (leuleus). Ari anu geus sawawa mah ditandaan kalayan totol beureum anu eusina cacai. Sanggeus garing, totol-totol anu karasa ateul téh bakal jadi kerak. Sanggeus bucat, totol-totol beureum bakal jadi tatu dina sungut, kongkolak mata, saluran pernapasan bagian luhur, réktum (dubur), sarta vagina.

Bangsar Biasa
jmpl|Cacar alatan Variola Major Virus.
Bangsar biasa atawa cacar mangrupa jenis cacar anu disababkeun ku virus Variola minor sarta Variola major Ieu panyakit ditépakeun ngaliwatan kontak langsung jeung nu gering ngaliwatan pakakas atawa barang anu dipaké babarengan jeung nu gering. Cacar biasa teu bisa ditépakeun ngaliwatan sato anu ngégél atawa kontak langsung jeung sato. Mangka inkubasi virus variola lumangsung kira-kira 7 nepi ka 17 poé. Gejala anu kaluar mangrupa muriang, awak leuleus, nyeri sendi, lieur sarta utah. Sajaba ti éta, nu gering bakal ngalaman totol-totol beureum dina létah, baham, sarta kulit. Totol-totol anu kaluar satuluyna ngabentuk barentus dina kulit saperti cekungan leutik di luhurna. Barenrus anu eusina nanah téh bisa bucat sarta ninggalkeun urut barentus atawa krusta. Krusta bisa moléték tina kulit sanggeus garing.

Ubar

Dokter biasana teu méré ubar husus pikeun nu gering cacar biasa, tapi ku cara ngaringankeun gejala-gejalana. Pasien dibéré cacai tambahan pikeun nyegah déhidrasi, aspirin atawa kodein pikeun ngurangan rasa nyeri dina sirah sarta otot, sarta antibiotika pikeun ngubaran inféksi sékunder alatan baktéri. Pikeun ngajaga kabérésihan awak, pasien ogé dibéré cacai antiséptik sarta wedak. Ngubaran cacar cai  ku cara méré asetaminofen pikeun nurunkeun muriang. Pasien ogé disarankeun pikeun mandi cai haneut sarta maké losion anu ngandung kalamin pikeun ngurangan rasa ateul. Asiklovir mangrupa salah sahiji ubar anti-virus anu dibikeun ka pasien cacar cai, hususna ka pasien anu sistem kawedelan awakna lemah. Dina cacar cai bisa dicegah ku vaksin immunoglobulin zoster sarta immunoglobulin varicella-zoster, vaksin varisella biasana dibikeun ka budak nu umurna kakara 12 nepi ka 18 bulan.   (Dicutat tanggal 26 Oktober 2011)

Rujukan

Kategori:Panyakit nular
Kategori:Panyakit